**SUSITARIMAS NR. 3**

**DĖL 2020 M. KOVO 10 D. „NAUJŲ SINCHRONINIŲ KOMPENSATORIŲ ĮRENGIMAS LIETUVOS EES” NR. PPSC19058: TELŠIŲ TP PROJEKTAVIMO IR STATYBOS DARBŲ PIRKIMO SUTARTIES NR. 20SUT-65 PAKEITIMO**

Vilnius, \_\_\_\_\_ m. \_\_\_\_\_\_\_\_\_\_\_\_\_ Nr.

**LITGRID AB** (toliau — **„Užsakovas**“), pagal Lietuvos Respublikos įstatymus įsteigta ir veikianti įmonė, juridinio asmens kodas 302564383, kurios registruota buveinė yra Karlo Gustavo Emilio Manerheimo g. 8, LT-05131 Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama , iš vienos pusės ir

**UAB „TETAS“** (toliau — **„Rangovas“**), pagal Lietuvos Respublikos įstatymus įsteigta ir veikianti įmonė, juridinio asmens kodas 300513148, kurios registruota buveinė yra Senamiesčio g. 102B, Panevėžys LT-35116, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama , iš kitos pusės,

**ATSIŽVELGDAMOS Į TAI, KAD**:

1. Šalys 2020 m. kovo 10 d. sudarė „Naujų sinchroninių kompensatorių įrengimas Lietuvos EES“ Nr. PSC19058: Telšių TP projektavimo ir statybos darbų pirkimo sutartį Nr. 20SUT-65 (toliau — Sutartis);
2. Rangovas 2021 m. gruodžio 20 d. raštu Nr. SD-2021-1152 „Dėl atsakingų asmenų keitimo“ kreipėsi į Užsakovą, prašydamas leisti pakeisti ypatingojo statinio specialiųjų statybos darbų vadovą į kitą Rangovo darbuotoją – ir informavo apie tai, kad ypatingojo statinio specialiųjų darbų vadovo asistentu skiria Rangovo darbuotoją ;
3. Rangovas 2022 m. kovo 3 d. raštu Nr. SD-2022-294 „Dėl subrangovų pasitelkimo“ kreipėsi į Užsakovą, prašydamas leisti pakeisti subrangovą, kurio pajėgumais rėmėsi pirkimo sąlygose numatytiems reikalavimams pagrįsti, UAB „Ramus Baltic“ nauju subrangovu UAB „Telekomservisas“, statinio nuotolinio ryšio (telekomunikacijų) inžinerinių sistemų įrengimo darbams atlikti ir informuodamas, kad specializuotų darbų atlikimui – vandens gręžinio įrengimui, seno vandens gręžinio tamponavimui, atlikimui samdo subrangovą UAB „Artva“, kurio pajėgumais nesirėmė pirkimo sąlygose numatytiems reikalavimams pagrįsti;
4. Vadovaujantis Sutarties bendrųjų sąlygų 4.2.4 punkto reikalavimu, subrangovus, kurių pajėgumais Rangovas rėmėsi pirkimo sąlygose numatytiems reikalavimams pagrįsti, Rangovas gali keisti tik gavęs rašytinį Užsakovo sutikimą, prieš tai Užsakovo atstovui patikrinus ir įsitikinus, kad šis subrangovas turi reikiamą kvalifikaciją ir (ar) patirtį, taip pat kad nėra subrangovo pašalinimo pagrindų;
5. Vadovaujantis Sutarties bendrųjų sąlygų 10.2.2 punkto reikalavimu, Rangovo pasitelkti specialistai, kurie pagal Pirkimo sąlygas privalo turėti jose nurodytą kvalifikaciją ir patirtį, Darbus gali vykdyti tik pateikus jų kvalifikaciją ir patirtį pagrindžiančius dokumentus, bei gavus raštišką Užsakovo sutikimą. Atskiras Užsakovo sutikimas nėra reikalingas, kai Darbus atlieka Rangovo pasiūlyme Pirkimo metu nurodyti specialistai;
6. Užsakovas pagal Rangovo pateiktus dokumentus įvertino UAB „Telekomservisas“ atitiktį pirkimo sąlygose nustatytiems reikalavimams ir nustatė, kad UAB „Telekomservisas“ turi reikalingą kvalifikaciją šio susitarimo c) punkte nurodytiems darbams atlikti ir neturi pašalinimo pagrindų;
7. Užsakovas pagal Rangovo pateiktus dokumentus įvertino Rangovo siūlomo ypatingojo statinio specialiųjų darbų vadovo atitiktį pirkimo sąlygose nustatytiems reikalavimams ir nustatė, kad turi reikalingą kvalifikaciją;
8. Sutarties keitimo aplinkybės atitinka Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo (toliau — Pirkimų įstatymas) 97 straipsnio 1 dalies 5 punkte nurodytas aplinkybes dėl neesminio Sutarties pakeitimo;

**Šalys sudarė šį susitarimą dėl Sutarties pakeitimo (toliau — Susitarimas), kuriuo susitarė:**

1. Pakeisti Sutarties 5 priedą „Informacija apie subrangovus“, į jį vietoje subrangovo UAB „Ramus Baltic“ įtraukiant subrangovą UAB „Telekomservisas“, pasitelkiamą statinio nuotolinio ryšio (telekomunikacijų) inžinerinių sistemų įrengimo darbams atlikti ir įtraukiant naujai pasitelkiamą subtiekėją UAB „Artva“ specializuotų darbų atlikimui – vandens gręžinio įrengimui, seno vandens gręžinio tamponavimui.
2. Rangovas užtikrins ir bus atsakingas už subrangovams UAB „Telekomservisas“ ir UAB „Artva“ perduotų įsipareigojimų tinkamą įvykdymą.
3. Pakeisti Sutarties 6 priedą „Vadovų (vadovaujančių specialistų, pirkimo sutarčiai vykdyti) sąrašas“, į jį vietoje ypatingojo statinio specialiųjų darbų vadovo paskiriant kitą Rangovo darbuotoją – ir paskirti naują specialiųjų darbų vadovo asistentą .
4. Kitos Sutarties sąlygos nekeičiamos ir lieka galioti visa apimtimi.
5. Visus Šalių tarpusavio santykius, atsirandančius iš Susitarimo ir neaptartus jo sąlygose, reglamentuoja Sutartis ir Lietuvos Respublikos teisės aktai.
6. Susitarimas įsigalioja nuo jo sudarymo momento ir tampa neatskiriama Sutarties dalimi.
7. Susitarimas pasirašytas Šalių kvalifikuotais elektroniniais parašais.
8. Susitarimo priedas yra neatskiriama šio Susitarimo dalis. Prie Susitarimo pridedama:
   1. Sutarties 5 priedas „Informacija apie subrangovus“;
   2. Sutarties 6 priedas „Vadovų (vadovaujančių specialistų, pirkimo sutarčiai vykdyti) sąrašas“;
   3. UAB „Telekomservisas“ kvalifikacijos atestato Nr. 7544 išrašas;
   4. UAB „Telekomservisas“ sutikimas;
   5. UAB „Telekomservisas“ EBVPD;
   6. Rangovo 2021 m. gruodžio 20 d. raštas Nr. SD-2021-1152 „Dėl atsakingų asmenų keitimo“;
   7. Rangovo 2022 m. kovo 3 d. raštas Nr. SD-2022-294 „Dėl subrangovų pasitelkimo“;
   8. kvalifikaciją patvirtinantys dokumentai.

**Užsakovo vardu: Rangovo vardu:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (parašas)